KCE รับประโยชน์ช่วงเงินบาทอ่อนเก็งรายได้ปี 58-60 โต 20% ต่อปี
บล.ธนชาต แนะนำ “ซื้อ” KCE มอง KCE มี Downside Risk จำกัด ได้ประโยชน์จากการอ่อนค่าของค่าเงินบาท และการเพิ่ม Capacity 2m sq ft/month ในช่วง 58-59 (ปัจจุบัน Utilization Rate ประมาณ 90%) เป็นปัจจัยหนุนการเติบโตรายได้ประมาณ 20% ต่อปีในช่วง 58-60
8 ก.ย. 2558

บล.ธนชาต ระบุในบทวิเคราะห์ (8 ก.ย.) แนะนำ “ซื้อ” บริษัท เคซีอี อีเลคโทรนิคส์ จำกัด (มหาชน)หรือ KCE เพิ่มเข้ามาใน Tactical Portfolio ขณะที่ลดสัดส่วนเงินสดเหลือ 10% โดยมอง KCE มี Downside Risk จำกัด จาก Valuation ไม่แพงที่ PE 10.7x ปีหน้า, ROE 30% ขณะที่มี Upside ทางพื้นฐานที่ 70 บาท ด้วยปัจจัยสนับสนุนจาก
1) อุตสาหกรรม PCB โดยเฉพาะที่ใช้ในอุตสาหกรรมยานยนต์มีการเติบโตสูง เนื่องจากการเปลี่ยนมาใช้ระบบ Electronic แทนระดับ Mechanic โดย KCE มีลูกค้าในกลุ่มอุตสาหกรรมยานยนต์ประมาณ 70% ของลูกค้าทั้งหมด
2) การเพิ่ม Capacity 2m sq ft/month ในช่วง 58-59 (ปัจจุบัน Utilization Rate ประมาณ 90%) เป็นปัจจัยหนุนการเติบโตรายได้ประมาณ 20% ต่อปีในช่วง 58-60 และเพิ่ม Gross Margin เป็น 32.4% ในปี 59 จากปี 57 ที่ 31.6%
3) ได้ประโยชน์จากการอ่อนค่าของค่าเงินบาท โดยยอดขายมากกว่า 95% เป็นการส่งออก และ Balance Sheet แข็งแรงด้วย Net D/E 0.65x ปีนี้ และจะลดลงเหลือ 0.30x ในปี 60
4) ทางเทคนิคราคาหุ้นกำลังทำรูปแบบสามเหลี่ยมในรอบ 3 เดือน มีโอกาสทะลุแนวต้าน 53 บาท จะมีเป้าหมายถัดไปที่ 56.5 หรือ 59-60 บาท